
Fájlcserélők, internetes kalózok, magyar kultúra 


Sokminden rosszat elmondtak már a fájlcserélő hálózatokról: megöli a zenét, megöli a 
zeneipart, ellehetetleníti a szerzőket, dollár és forint milliárdokban mérhető kárt okoz nem 
csak iparágaknak, de nemzetgazdaságoknak és a globális gazdaságnak egyaránt, a 
terrorizmust finanszírozzák általuk. A kulturális iparágak képviselői által vizionált szerzői 
jogi, gazdasági és kulturális Armageddon azonban csak egyik olvasata annak a valóban 
radikális változásnak, ami a kulturális termelés és megőrzés rendszerei, azaz a teljes kulturális 
szövet előtt áll. Magyarországon az internetes fájlcserélő közösségek hatékony és olcsó 
alternatívát jelenthetnek a kulturális termelés, de elsősorban a megőrzés és disztribúció 


hagyományos piaci, illetve állami támogatásból fenntartott intézményeihez képest. 


1. Digitális betyárok 


2006. június 5-én reggel kilenc óra után nem sokkal egy kirill nevet viselő, angolul beszélő 
felhasználó Balassa Tamás felvételeket keres egy, a magyar közelmúlt zenéiért rajongó 
fórumban. Balassa, a Rádió Tánczenekarának korábbi zongoristája, a Balassa együttes 
vezetője számos, a 60-as 70-es években népszerű táncdal szerzője, felvételei néhány 
válogatásalbumon megjelent kivételtől eltekintve ma már csak a bolhapiacok lelkes látogatói 
számára elérhetők. Úgy tűnik azonban, időről időre valakinek mégiscsak eszébe jut a Balassa 
Zenekar. Talán rádióban hallotta? Valami más kapcsán bukkant e névre, és most szeretné 
alaposabban megismerni a magyar tánczene eme szegletét? Ki tudja. Ami biztos, az az, hogy 
alig 12 órával később a már említett fórum helper nevű felhasználója elhelyez két Balassa 
együttes felvételére mutató linket. Kirill mellett a felvételeket a fórum másik 8000 olvasója is 


—ha van esze - letölti, meghallgatja, elteszi. 


A Silent Library Project nevű internetes könyvtárban 2004 május 21.-én 11:42-kor az egyik 
adminisztrátor feldobja a kérdést, megvan-e valakinek Italo Calvino Eleink című 
novelláskötete. A ma már csak antikváriumból kitúrható kötet szerencsére egy scan dal nevet 
viselő felhasználónak megvan, és egy héttel később már azon beszélgetnek, hogy ki fogja a 
bescannelt oldalakat automatikus szövegfelismerés után korrektúrázni. Az év végére a 
könyvtár regisztrált felhasználói számára a teljes szöveg scannelt, szövegfelismert, 
korrektúrázott, formázott formában rendelkezésre áll. A könyvet antikváriumokban 
egyébként 1000-1200 forintért árulják, már ha kapható. A kikerülést követő nyolc hónapban a 


szöveget több mint 1400-szor töltötték le az SLP felhasználót. 


Tavaszi bukaresti látogatásunk során ottani építész ismerőseink javasolták, hogy próbáljuk 
megszerezni Lucian Pintilie Balanta — A Tölgy című, 1992-es filmjét, mert ebből a 
Ceausescu kort feldolgozó darabból némileg érthetőbbé válik az is, hogy miért alakult úgy, 
ahogy Bukarest építészete, városképe. A film Magyarországon hozzáférhetetlen. Videotékák 
nem tartják, a budapesti Román Kulturális Intézetnek sincs meg, egyedül az Amazon.com 
online webáruház bolhapiacáról lehetne megrendelni 13 dollárért, ha a bolhapiacról 
szállítanának Magyarországra. Sajnos nem szállítanak, így marad az Európa TV 
programjának felvétele, akik egy kedd késő délutáni időpontban vetítik a filmet, kár, hogy se 
kábeltévéje, se videója, se szabadideje nincs senkinek a csapatban. Szerencsére lelkes román 
filmrajongók egy RoVideo nevet viselő IRC, azaz internetes chat-csatornán a román 
filmművészet legjavát letölthetővé tették, így elég az ott lebzselő botot, azaz automatát 
megkérni, hogy küldje el nekünk a filmet. Estére aztán nem csak a film, de az angol (illetve 


igény szerint francia, dán, japán) nyelvű feliratok is megérkeznek. 


A sor szabadon folytatható: korai magyar punk koncertfelvételek és csak japánban vetített 
manga rajzfilmek, otthon betiltott kínai filmek és moziba egyszer eljutott magyar dokufilmek 
keringenek az interneten, hasonló érdeklődésű emberek közösségei digitalizálják, gondozzák, 
fordítják, feliratozzák, katalogizálják, osztják meg a nagyobb nyilvánossággal vagy szigorúan 
csak egymás között a helyi és globális kultúra mainstream és marginális javait. Szerzői 
jogsértés — biztosan; kalózkodás, a szerzők és kiadók, kereskedők kirablása — talán. És közben 


a történelem legnagyobb könyvtára. 


2. oszd meg és uralkodj 


Az internetes fájlcsere 1999-ben válhatott tömegessé. Ekkorra értek össze azok a 
technológiák: az mp3 tömörítés, a nagy sávszélességű internet és Shawn Fanning Napster 
programja, amik nélkül a zeneszámok nagytömegű csereberéje elképzelhetetlen lenne. A 
történetet sokan, sokfelé megírták (például Bodó, Szakadát 2005; Liebowitz 2006), ezúttal 
nem reprodukálnánk az , aranykor" történetét, csupán jeleznénk, hogy az azóta eltelt időben 
számos olyan technológiai változás történt, amely a korábbinál is könnyebbé és vonzóbbá 
tette a kulturális javak ilyen módon történő cseréjét. A CD írók, DVD írók és olvasók, a 
hordozható mp3 és DVD lejátszók hétköznapivá válása, a sávszélesség további növekedése, 
filmek megjelenése a hálózaton, a fájlcserélő hálózatok tematikus specializálódása és 
immúnissá válása a központi beavatkozással szemben nagyobb kínálatot, gyorsabb elérést, 
nagyobb védettséget kínálnak a felhasználók számára. Ennek köszönhetően a fájlcsereberében 
résztvevő felhasználók száma és az elérhető kulturális javak köre minden beavatkozási 
kísérlet, fenyegetés ellenére egyre csak nő. Az elmúlt fél évtizedben a fájlcserélőkkel 
foglalkozó cikkek (például: Geralds 2001; Liebowitz 2006; IFPI 2006), ha másban nem is 


nagyon, ebben bizonyosan egyetértenek. 


Szinte lehetetlen pontos képet kapni arról, hogy e jelenség valójában mekkora felhasználói 
tömeget és a kulturális javak mekkora körét érinti. Már a mérés is problémákba ütközik, az 
ezzel foglalkozó intézmények (comScore Media Metrix, Nielsen NetRatings, BigChampagne, 
Pew Internet, and American Life Project) egymással óssze nem vethetó mérési módszertanai 
egymással óssze nem vethetó eredményeket szülnek. A technológia monitorozásán alapuló 
mérési módszerek a hálózatok nagy száma és diverzitása miatt problémásak, az ónbevalláson 
alapuló kérdőíves vagy fókuszcsoportos felmérések a fájlcsere tudottan illegális volta miatt 
torzítanak. A különböző mérési módszertanok eredményei közötti eltéréseket jól illusztrálja 


ha a különböző forrásból származó adatokat ugyanazon a grafikonon ábrázoljuk: 


—0— Big Champagne (Users of Filesharing Networks) 
=A NPD (MP3 Files transferred) 


A comScore (Users of Filesharing Programs) 

1. ábra: Az amerikai fájlcseréló hálózatok felhasználóinak száma és a forgalmazott 


fájlok száma (ezer fő) Forrás: (Liebowitz, 2006) 


Hasonlóan zavarba ejtő a helyzet, ha arra a kérdésre próbálunk választ kapni, hogy mekkora a 
fájlcserélő hálózatokon elérhető zenék és egyéb kulturális javak mennyisége, azaz az illegális 
online zenei könyvtár mérete. Az ezzel foglalkozó mérések (IFPI 2001,2005, 2006) 500 millió 
és egymilliárd közé teszik az online elérhető zeneszámok számát, a mérést azonban 
megnehezíti, hogy a szó szoros értelmében vett fájlcserélők percenként változó kínálata 
mellett ott vannak a bevezetőben már bemutatott alternatív terjesztési technikák, jelszavak 
mögé rejtett ftp szerverek, zárt fórumok, IRC automaták. Ráadásul a zeneszámok mérése 
korántsem jelenti azt, hogy a teljes, számítógépen keresztül élvezhető kulturális kínálatról 
képet kaphatnánk. Szövegek, képek, mozgóképek, számítógépes szoftverek millióit kellene 


megtalálnunk, ha a teljes képet szeretnénk látni. 


Az illegális kínálat mérhetetlenségét (pontosabban mérhetetlen nagyságát) azonban 
könnyedén szembe lehet állítani azzal a kínálattal, melyet a piaci szereplők legális formában 
tesznek elérhetővé. A film-és zeneipari szövetség adatai szerint kétmillió számból áll az 
online elérhető zenei katalógus (IFPI 2006). Ez a szám pont kétmillióval nagyobb az 
ezredfordulón elérhető értékhez képest, és nem utolsó sorban az Apple iPod-iTunes 
zenelejátszó-zeneáruház kombináció sikerének köszönhető. Az iTunes nemrégiben érte el 
története egymilliárdodik letöltését, és a sikertörténetet —már, ha sikertörténet alatt azt értjük, 


hogy a sokszázmillió mp3 lejátszó teljes kapacitásának egyre növekvő töredékén található 


legálisan beszerzett tartalom- sok száz másik, legális értékesítési csatorna próbálja 
megismételni. A legális és illegális könyvtárak mérete közötti különbség felett azonban korai 


lenne még napirendre térni. 


3. A kultúripar - már megint 


Az egyszerűség kedvéért tegyük fel, hogy az illegálisan elérhető kulturális javak száma 
egymilliárd körül mozog, és hogy ez a szám nem tartalmaz redundanciát, azaz akárhány 
felhasználó is osztja meg Madonna , Like a Virgin" című számát, az csupán egyszer szerepel a 
listában. Ez az illegális kínálat a felhasználók személyes gyűjteményéből állt össze, 
bakelitlemezen, cd-n, VHS-en, nyomtatott formában, tehát az analóg módon valaha 
megszerzett kulturális javak digitalizált verzióiból áll. A digitalizálást, online letölthetővé 
tételt — ami egy CD esetében viszonylag fájdalommentes, egy könyv esetében viszont több 
ember sokhónapos munkája — maguk a felhasználók végezték el. A digitalizálás 
technológiában, szakértelemben, nyersanyagban, időben mérhető költségét a felhasználók 
viselték, a digitalizálást vagy a kereslet (egy másik felhasználó megkeresése) vagy az 
elérhetővé tétel, a másokkal való megosztás vágya váltotta ki. Nevetségesnek tünnek, de ne 
becsüljük alá a motiváció eme formáit, hiszen eredményeiben sikeresebbnek és 


hatékonyabbnak bizonyulnak bármilyen digitalizációt végző piaci vagy állami programnál. 


A piaci szereplők által elérhetővé tett kétmillió számból álló könyvtár mérete a kulturális 
iparágak piaci szereplőinek stratégiájából egyenesen következik. A piaci szereplők ugyanis a 
legritkább esetben lesznek abban érdekeltek, hogy a rendelkezésre álló kulturális kínálat 
teljességét a piacon tartsák, mely állítás még akkor is igaz, ha a digitális gazdaságban az 


ellenérdekeltség némileg mérséklődhet. 


A kulturális termeléssel és elosztással piaci környezetben foglalkozó szervezetek a kulturális 
javak tömeges reprodukcióját lehetővé tevő technológiák környékén és idejében tudnak 
iparszerűen szerveződni. A 17. században a nyomdák felvirágzása Angliában, az olcsó 
napilapok virágkora a huszadik század fordulóján az Egyesült Államokban az elektromos, 
rotációs nyomdának köszönhetően (Beniger 2004), a mozi, a hanglemez, a rádió, a televízió 
egyre olcsóbban tették lehetővé egyre nagyobb tömegű kulturális jószág piacra juttatását. E 


reprodukciós technológiák mindegyike esetében megfigyelhető, hogy a használatukhoz 


szükséges belépési korlát gyors ütemben nő, megnehezítve az új belépők piacra lépését 
(Benkler 2006), a hatalmas profitok pedig még ott is viszonylag gyors piaci konszolidációhoz 
és oligopol piaci helyzet kialakulásához vezetnek, ahol adott esetben nem volt már a kezdeti 
szakaszban szoros kartell-szerű együttműködés a piaci szereplők között (mint az amerikai 


rádiózás kezdetekor) (Benkler 2006). 


A kulturális termelés és disztribúció, akárcsak bármelyik másik társadalmi rendszer status 
guo-ja, gazdasági, jogban és morálban megtestesülő normatív és technológiai környezete 
szorosan összefüggő rendszert alkot (Lessig 2000). A szerzői jogok globális szabályozása, a 
különböző médiumok, a nagy példányszámot lehetővé tevő nyomdák, a film, a rádió, a 
televízió (nem mellékesen a szállítás és a postahálózat), és a kulturális javak iparszerű 
tömeges előállítása és disztribúciója a huszadik század végére a Nyugaton összefüggő, 
homogén és meglehetősen zárt rendszert alkotott. A piacok érettségére a kulturális javak 
termelési, elosztási és bemutatási szintjén kialakult oligopóliumok létrejötte, nyereségessége 
és globális súlya a bizonyíték. A Time-Warner, a világ legnagyobb médiavállalata a 
lapkiadástól a témapark-üzemeltetésen át a kábeltelevíziók, rádióállomások soráig minden 
tartalomtípusban és terjesztési formában érdekelt, éves forgalma (43 Mrd USD, Time-Warner 
2006) a magyar nemzeti össztermék nagyjából fele volt 2005-ben. Ezek az oligopóliumok, 
vagy inkább széles termékskálával dolgozó monopóliumok sajátos kínálat fenntartásában 
érdekeltek. Az iparszerű reprodukció korában a kulturális javak piacra viteléhez szükséges, a 
szellemi javakhoz fűződő monopoljogokat a szerzői jogok rendszerén keresztül egyre több 
médiumra egyre hosszabb időre terjesztik ki az ipari lobbik (Akelof et al. 2002), de a jogok 
által monopolizált kulturális javak piaci hasznosítása a művek töredékénél valósul csak meg 


(Shultz 2002). 


Számos becslés látott már napvilágot arról, hogy a szerzői és szomszédos jogokkal védett 
alkotások hány százaléka kapható ténylegesen a piacokon. Az arány megdöbbentő: az összes 
szerzői joggal védett mű 10-30 százaléka kapható egy adott pillanatban a piacon. Erre 
vonatkozó pontos adatokat a nyilvántartások sértetlensége okán első sorban az amerikai 
piacról lehet szerezni. 2005 novemberében az USA piacán kapható könyveket nyilvántartó 
Books in print adatbázis szerint 2.854.123 könyvcím volt kapható a piacon. Azt ugyan nem 
tudjuk, hogy az amerikai szabályozás szerinti védelmi idő (mű megalkotása + 95 év) alatt, 
tehát 1910 óta hány könyv jelent meg az USA piacán, de az kikereshető, hogy a mai 


kínálatban milyen súllyal szerepelnek az egyes időszak művei: 


A ma kapható könyvek közül ebben az időszakbani 
Első kiadás éve elószór megjelent 
(1990-2005 82859 
1970-1989 —— [15099 
1950-1960 — P% 
1930-1949 —— DIB% 
1910-1920 — p.169 


2. ábra: Az USA kónyvpiacán 2005 novemberében kapható kónyvek elsó kiadásának 


dátuma. Forrás: Books in Print 


A kónyvpiac láthatólag a kurrens müvek értékesítésére rendezkedett be, és a korábbi 
alkotások kózül csak a klasszikussá érett müveket tartja forgalomban, ami ha jobban 
belegondolunk korántsem meglepő. Az új művek, új szerzők, új bestsellerek tartják 
működésben a sokszázezer dolláros költségvetéssel dolgozó marketing-gépezeteket. A 
terjesztési, értékesítési szint szereplői is abban érdekeltek, hogy az újabb és újabb érdeklődési 
és divathullámokkal nagy példányszámban, gyorsan kiforgó árukészlet foglalja az értékesítés 
drága fizikai terét. Egy könyv átlagos élettartama (shelf-life) 3 hónap, a bestsellereket 2 év 
után nem nyomják újra. (Miller 2006). Az ok egyszerű: az értékesítés fizikai terének (rezsi) 
költségeit azok a könyvek tudják kitermelni, melyek iránt a legnagyobb a kereslet. Ez az 
egyszerű gazdasági racionalitás korlátozza az átlagos könyvesbolt méretet a 40-100.000 
könyves tartományba. Ennél több könyvet nem érdemes a polcon tartani, mert a népszerűségi 


listán 120.000. könyv egészen egyszerűen nem termeli ki a vele kapcsolatos költségeket. 


Hasonló helyzetet találunk, ha az egyébként pontosabb nyilvántartásokkal rendelkező 


amerikai filmpiachoz fordulunk adatokért. 


Az adott idószakban|A kapható filmek 
Az adott időszakban  bemutatott| Ma kapható (VHS vagy bemutatott — filmek|kózül az adott 
filmek száma DVD) közül ma kapható időszakban készült 
Összesen 89103 17558 


1990-2005 21495 6895 32,0896 
1970-1989 7741 4181 54,01% 


1950-1969 9611 3082 32,0796 
1930-1949 16446 2891 17,5896 
1910-1929 33810 509 1,5196 


3. ábra: Az USA DVD és VHS piacán 2005 novemberében kapható filmek gyártási év 


szerint. Forrás: imdbPro 


Az imdbPro adatbázis szerint 2005 novemberében a szerzói jogi védelem alatt álló majd 
kilencvenezer filmnek alig 2096-a volt kapható a piacon VHS vagy DVD formátumban, a 
tóbbi a tulajdonosok archívumaiban porosodik. Annak ellenére, hogy az audiovizuális müvek 
felvevópiaca globális, szemben az angol nyelvü kónyvekével, ráadásul sokféle értékesítési 
csatorna áll rendelkezésre a televíziótól a mozin át a kólcsónzésig, a kínálat ugyanazt a 
jelenidejüséget preferáló struktúrát tükrözi mint a könyvek esetében: a tízes-hüszas-harmicas 


évek tóbb mint harmincezer filmjéból alig 500 hozzáférhetó ebben a pillanatban. 


Az, hogy a kínálat ilyen szerkezetű, persze még egyáltalán nem jelenti azt, hogy a keresleti 
oldal, azaz a könyveket olvasók, filmet nézők pont ezeket a javakat szeretnék fogyasztani. 
Sajnos azt kell feltételeznünk, hogy bármelyik ember bármelyik könyvet el szerethetné 
olvasni bármikor, és ugyanez áll a filmekre is. A kulturális javak iránt támasztott kereslet 
azonban korántsem egyenletes: az összkereslet néhány nagy forgalmú (divatos, aktuális, 
klasszikus) és nagyon sok, nagyon kis forgalmú műből áll össze. Az utóbbiak iránti 
lehetséges, létező kereslet aggregálását azonban a terjesztés fizikai infrastruktúráján aligha 
lehet gazdaságosan megoldani. Az ún. hosszú farok végén, tehát a népszerűség, egységnyi idő 


alatt mérhető kereslet ragsorában hátul álló alkotások csak online környezetben válnak 


láthatóvá. 


Weekly Sales 

4. ábra: A hosszü farok jelenség az amazon.com internetes kónyváruház népszerüségi 
toplistáján szemléltetve. Az x tengelyen az áruházban kapható művek talüálhatók, a heti 
eladási szám szerint sorba rendezve. Az Y tengelyen a heti eladott mennyiség szerepel. A 
szürkével jelzett terület az, ami a hagyományos fizikai infrastruktúrán nem terjeszthető 


gazdaságosan. 


Az Amazon.com internetes könyvkereskedés egyik vezetője állítólag így kommentálta a 
hosszú farok jelenséget: Az amazonon több olyan könyvet adunk el ma, amiből egyet sem 
adtunk el tegnap, mint olyat, amiből már tegnap is vásároltak. Azaz online környezetben a 
nagyobb forgalmat generálnak a ritkán keresett művek mint a toplista élén található 
bestsellerek. Ez a hiányzó forgalom, azaz a hozzáférés hiánya offline környezetben mind 


egyéni, mind közösségi szinten komoly problémát generál: a felejtés problémáját. 


A keresleti és kínálati oldal közötti, 70-90%-os szakadékot hagyományos módon egyrészt az 
antikváriumok, bolhapiacok és a többi másodlagos piac, másrészt a könyvtári hálózat hivatott 
áthidalni. Digitális környezetben ezt a munkát elvégzik maguk a felhasználók: a fájlcserélő 
hálózatokon elérhető illegális tartalmak és a legális könyvtárakon keresztül elérhető tartalmak 
számossága közötti három nagyságrendnyi különbség a kulturális ipar által gazdaságosan 


biztosítható kínálat és a tényleges kulturális kereslet közötti távolság. 


Az eddigi példák az Egyesült Államokból származtak, egy 250 milliós, angol nyelvű, gazdag 
és érett piacokkal rendelkező ország iparági szereplői azok, akik ezt a kínálati struktúrát 
képesek megteremteni. Vajon hogyan nézhet ki a kulturális javak kínálata egy olyan 
országban, kultúrában mint Magyarország, amelyik sem nem sokszázmilliós, sem nem 


globális, sem nem gazdag, sem nem érett? 


4. Semmik vagyunk, s minden leszünk. A magyar kulturális tér 
átrendeződése 1989 után 


A magyar kulturális termelés és elosztás rendszereinek vizsgálatát jóval 1989 előtt érdemes 
kezdeni, hiszen a szocialista kísérlet egyik lényeges eleme a relatív kulturális szabadság, és a 
művelődés, tanulás felvilágosodott normáinak gyakorlatba való átültetésének kísérlete. 
(György 2005) A későkádári rendszer kultürpolitikája egyszerre diktatórikus és 
emancipatorikus.  Diktatórikus, hiszen az alternatív és  ellenkulturális áramlatok 
reprodukciójának és disztribúciójának megakadályozása rendőri intézkedéseken és a 
sokszorosítás technológiáinak adminisztratív ellenőrzésén keresztül egyaránt masszívan jelen 
volt. (Szőnyei 2005) Emellett azonban nem lehet eltagadni az aczéli-kádári kultúrpolitika 
emancipatorikus hatását is, amennyiben soha azelőtt és azóta nem jelenhettek meg 
magaskulturális alkotások sok tíz és százezres példányszámban. A logika tehát a következő: 
némely művek mindenki számára, más művek senkinek sem elérhetők, s a szelekciós 
kritérium már régen nem a sztálinista ideológiai hűség, sokkal inkább valamiféle 
magaskulturális kánon megteremtésének és fenntartásának az ígérete, a művelődésen, 
olvasáson alapuló magyar kulturális közösség megteremtésének vágya. Ha a rendszert nem 
az alapján próbáljuk megítélni, hogy mi volt az, ami elérhető volt, hanem az alapján, hogy az, 
ami elfogadhatónak találtatott, az mindenki számára elérhető volt, munkahelytől, lakóhelytől, 
jövedelmi viszonyoktól függetlenül, akkor azt mondhatjuk, hogy a kulturális javakhoz való 


hozzáférés paradicsomi állapotban leledzett. 


Erről az állapotról tanúskodnak a statisztikák is: több mint 10 000 könyvtár (melynek majd 
fele munkahelyi könyvtár), évi állandó, állandóan sok, magas példányszámban kinyomott és 
piacra dobott irodalmi alkotás. Százezres példányszámban megjelenő hanglemezek és 


verseskötetek, falusi mozik, kultúrházak, mindenki számára megfizethető színház és 


mozijegyek. A kultúra olcsó, és szabadon elérhető volt minden állampolgár számára. 
Ráadásul ez a kultúra, a fő kultúpolitikus Aczél műveltségről és ízlésről alkotott elképzeléseit 
tükrözve a magyar és nemzetközi irodalom, művészet, kultúra felvilágosult és kifinomult 
alkotásit igyekezett mindenki keze ügyébe helyezni. Az ezért is fizetendő politikai ár, azaz az 
állampárt politikai hegemóniájának elismerése csak nagyon keveseknek volt nem 
megfizethető. Cserébe viszont itt volt a nagy modernizációs kísérlet kulturális frontja: egy 
elmaradott, feudális agrárország lakosságának transzformációja nem csak a modern ipari 


munkássá, de művelt, tájékozott, tanult kulturális állampolgárrá. 


A rendszerváltás előtti magyar kulturális szféra a nyolcvanas évek közepén volt a csúcson 
mind a kulturális javak mennyisége, mind a disztribúciós intézményrendszer sűrűsége ekkor 
volt a legnagyobb. Az elérhető elektronikus médiumok alacsony számának köszönhetően erős 
volt a könyv és a mozi, százezrek vettek részt művelődési házak közösségi klubjaiban, a 
statisztikákból és elemzésekből a relatív szűkös lehetőségeket maximálisan kihasználó, élénk 


és változatos kultúrafogyasztási kép rajzolódik ki. (Bognár 2004) 


Ezt a késő kádári-aczéli kultúrállamot, , melynek csoportos önarcképében nem a vezetők, s 
még csak nem is a vezetők és a vezetettek hatalmi viszonyrendszere, hanem a tanulás 
Istenének való áldozás áll" (György 2005) a rendszerváltás gyakorlatilag cafatokra szaggatta. 
Nem csak a kulturális termelés feltételei — azaz a finanszírozó állam — omlott össze, de 
szétesett a kulturális javak disztribúciós rendszere, és a gyors és kíméletlen életszínvonal- 
romlás következményeképp összeomlott a kulturális javak kereslete is. A kilencvenes évek 


első felében eltünt mindaz, ami a 60-as évektől 1989-ig felépült. 


A könyvkiadás 80-as, 90-es évekbeli teljesítménye, ha csak a statisztikákat — pontosabban az 
évente megjelent könyvcímek számát — nézzük nem romlott drámaian. A rendszerváltást 


megelőző és az azt követő évtizedben stabilan 9-10000 cím jelent meg évente. 


Kiadott könyvek és füzetek . Közműv elődési kön rvtárak 
-- E 
száma száma kotet olvasok 


ezerben 


Heti átlagos műsoridő 
(óra) 


televízió 


1980 9 254 41 52 2222 380 87 
1981 8810 s 43 51 2224 383 88 
1982 8 836 104 45 51 2 215 386 89 
1983 8 649 108 47 50 2221 386 91 
1984 10 421 116 48 51 2 249 395 95 
1985 9 389 103 49 50 2 261 414 95 
1986 9 857 113 51 49 2 243 412 103 
1987 9111 113 52 48 2 207 428 101 
1988 8 621 113 53 47 2 127 431 109 
1989 8 631 124 53 45 2 001 448 132 
1990 8322 126 52 43 1 856 566 151 
1991 8 133 100 50 42 1 764 582 183 
1992 8 537 88 50 41 1 646 664 193 
1993 9 170 T] 49 41 1 609 640 219 
1994 10 108 76 48 41 1 584 547 222 
1995 9314 67 47 40 1 520 618 217 
1996 9 193 53 46 39 1 444 545 322 i 
1997 9 343 48 47 39 1 430 440 367 
1998 11 306 50 47 37 1 445 435 406 
1999 10 352 47 46 37 1 461 438 402 
2000 9 592 37 46 36 1 441 471 452 


4. ábra: A könyvkiadás, a könyvtárak és a műsorszórás Magyarországon 1980-2000. 


Forrás: (KSH 2002) 


A szenvtelen statisztika drámai átalakulásokról ad hírt. A rendszerváltást megelózó és az azt 
kózvetlenül kóvetó évek tíz, sót 1990-ben hüszezres átlagos példányszáma 2005-re a 3000-et 
alig haladja meg. A nagy példányszámú kánonteremtó művek kiadásának vége. Százezren 
felüli példányszámban 2003-ban csak 4 művet adtak ki, szemben az 1996-os 15-tel vagy az 


1990-es 173 művel — nem beszélve a 80-as évekre jellemző évi 240 fölötti címről. 


Átrendeződik a kínálat tartalmi szerkezete is. A vasfüggöny leomlása az addig védett magyar 
nyelvű, magaskulturális termelés visszaszorulásával, a külföldi, illetve népszerű kulturális 
kiadványok előretörésével járt. Míg egy magyar szerző művét 1990-ben átlagosan 21 323 
példányban adták ki, addig 1999-ben csak 2926-ban. A verseskötetek átlagos példányszáma a 
80-as 7500-hoz képest 2003-re alig 900. A regénynél ugyanez a visszaesés tapasztalható 
33000-ről alig 5 700-re. A külföldi szerzők a nyolcvanas évek közepén a példányszám alig 
ötödét adták, ez a kilencvenes évek közepére meghaladja a 4096-ot. 2003-ban minden 


harmadik megjelent mű külföldi szerző műve. , A kereslet a szépirodalmi művek esetében is 


inkább a külföldi szerzőkre irányul, a kilencvenes években a kiadók egy magyar szerző 
szépirodalmi művét 6007 példányban, addig egy külföldiét 18 933-ban jelentették meg." 
(Cserta 2002) A toplisták élén Zilahy Lajos és Jókai Mór helyett Lőrincz L. Lászlót, Vavyan 
Fablet, J. K. Rowlingot találjuk. 


A könyvkiadás és terjesztés folyamatai jellemzőek a teljes kulturális rendszer egészére, 
ugyanilyen típusú átalakulásokat szenvedett el a hanglemezkiadás (Vályi 2006), a filmgyártás, 
és az elmenős, nem otthonülős kulturális terület is (Cserta 2002). A kulturális termelés 
szerkezetének átalakulásával a disztribúciós intézményrendszer is radikálisan megváltozott. A 
könyvesbolti/könyvtári hálózat megtizedelődött (e folyamatban drámai volt a munkahelyi 
könyvtárak felszámolása), bezártak a falusi mozik, kultúrházak. A kultúradisztribúciós 
hálózat végpontjai egészen a tényleges, fizetőképes kulturális kereslet határáig húzódtak 
vissza. , A kulturális alapellátást, a hagyományos művelődési intézményhálózatot a gazdasági 
és jogi környezet változása miatt gyorsuló erózió jellemzi. Ez egyaránt igaz a minőségi, a 
tartalmi működésre, az épületek állapotára, a müködési költségek mértékére, a 
szakemberekkel való ellátottságra stb., ami társadalmilag különösen azért súlyos gond, mivel 
ezeket az intézményeket — viszonylagos olcsóságuk miatt is — elsősorban a társadalom 
szegényebb, alacsonyabb jövedelemmel rendelkező, ugyanakkor a kulturális juttatásokra 


nagyon is rászoruló rétegei vették igénybe." (Bárdosi et al. 2004) 


Ev Közművelő- Mozk 
dési 
könyvtárak 

1980 10 498 3 624 
1981 10 490 3552 
1982 10 272 3556 
1983 10010 3 700 
1984 9 580 3 794 
1985 9647 3745 
1986 9 320 3 600 
1987 9 049 3279 
1988 8 731 2943 
1989 8215 2 608 
1990 7350 1960 
1991 6 585 1025 
1992 5 848 697 
1993 5 264 638 
1994 4727 595 
1995 4 468 597 
1996 4248 558 
1997 4092 594 
1998 3 908 628 
1999 3 786 604 
2000 3 585 564 


5. ábra: a kónyvtárak és mozik számának alakulása 1980-2000. Forrás KSH. 


És persze a kör ördögi: kereslet és finanszírozási források visszaszorulása bedóntótte az 
intézményrendszert, az intézményrendszer összeomlása magával rántotta a fogyasztás azon 
szeleteit is, melyek ugyan léteztek volna, de már tömegükben nem volt elegek a végpontok 
helyi fenntartásához: „a mozik 20 millióval, a színházak egy millióval a komolyzenei 
hangversenyek 300 ezerrel kevesebb látogatást regisztráltak 2001-ben, mint 1990-ben." (KSH 
2002b) 


A hagyományos, kónyvre, mozira alapuló (magas)kulturális piac a kereskedelmi rádiózás és 
televíziózás megjelenésével üjabb átalakulást kénytelen elszenvedni. A kulturális javak 
fogyasztására szánt idó szerkezetének változásával egyre tóbb idó jut a televíziónézésre és 
egyre kevesebb a más kulturálódási formáknak. A 90-es évek végére Magyarországon a 
kulturális, szórakoztató tevékenységre fordított idő négyötödét köti le a televíziónézés, 
videózás, csak egytizedét az olvasás (újság, folyóirat, könyv), és az egyéb tevékenységek, 


rendezvénylátogatások. (Bárdosi et al. 2004) 


A 15-74 éves népesség megoszlása országos szabadidő-klaszterek szerint 


1986/1987 1999/2000 
Klaszter Százalék Klaszter Százalék 

Sokat tévéző 49.3 Sokat tévézó 582 
Keveset tévézó és Közepesen tévézó és 

családcentrikus 30.4 családcentrikus 282 

barátok FH barátok 7,7 

kónyvolvasó 6.7 hobbikedveló 3,7 

satjófogyasztó 5,9 rádiós 22 
Összesen 100,0 Összesen 100,0 


6. ábra: A szabadidó eltóltése 1986/1999. Forrás: KSH 


5. Akkor majd adóból - a kózósség lehetóségei a kulturális javak 
hozzáférhetóvé tételére 


A piac, legyen szó az Egyesült Államokról vagy Magyarországról, soha nem lesz képes, sem 
hajlandó a kulturális kereslet egészét kielégíteni, mint ahogy a kínálat mennyisége, szerkezete 
sem feltétlenül lesz optimális. Ennek a felismerésnek a kóvetkezménye az, hogy jelentós 
közösségi forrásokat szánunk egyrészt a kulturális piac kínálat oldalának finanszírozására, 
másrészről a kellően sűrű disztribúciós hálózat fenntartására ott is, akkor is, ha azt a kereslet 


nem indokolja vagy képes eltartani. 


Az elmúlt években Magyarországon a kultúratámogatásra fordított központi források a 
nemzeti össztermék 0,7-1%-a között mozogtak. , A költségvetés kulturális kiadásainak 
jelentős hányada a 90-es évtized közepén a tómegkommunikációs feladatokra jutott. A teljes 
kulturális szolgáltatásra jutó összegből 4096 körüli volt a tömegkommunikáció, míg a 
fennmaradó összeg oszlott meg a közművelődési és művészeti feladatok támogatására. 1997. 
évtől a tömegkommunikációs feladatok ellátására jutó összegek drasztikusan lecsökkentek, 


kivételt képez a 2001. év." (Bárdosi et al. 2004) 

7. ábra: A költségvetés kulturális kiadásainak alakulása 1997-2003. Forrás: (Bárdosi et 
al. 2004) 


A források egy része a disztribúciós infrastruktúra fenntartására fordítódott. A könyvtári 
hálózatra például az összes kulturális kiadás (központi és önkormányzati kiadás) 10-1996-át 
költöttük 1996 és 2003 között. A könyvtári hálózat mellett a múzeumok, művelődési házak, 
koncerttermek — intézményrendszerére, illetve egyes kulturális javak piacra juttatásához 
szükséges támogatásokra is fordítani kellett. Mindezt azért, hogy a kulturális javakhoz való 


hozzáférés (időbeli, jegyárban mérhető, stb) költségei elfogadhatók legyenek: 


Hány percnyire van lakóhelyétől a | Az elmúlt évben legalább egyszer volt... 

legközelebbi... 

Atlagok (perc) %-os arányok 
könyvesbolt(ban)* 22 67 
művelődési ház(ban) 16 54 
müzeum(ban)/kiállítás(on) 36 45 
mozi(ban) 29 42 
kónyvtár(ban) 16 37 
színház(ban) 47 33 
hangversenyterem(ben) 48 11 


8. ábra: A kulturális ellátórendszerek térbeli sűrűsége. Forrás: (MTA 2004) 


A források másik része közvetlenül a kulturális termelést finanszírozza. A magyar filmnek 
juttatott milliárdok, az íróknak, fordítóknak, kiadóknak, képző- és előadóművészeknek, 
zenekaroknak kiírt pályázatok pótolják ki azt a finanszírozási hiányt, ami a magyar piac 


sajátosságai miatt kialakul. 2003-ban a könyvpiac 50 milliárd forintos forgalmat produkált, a 


mozik 10 milliárdos jegybevételt értek el, a DVD eladások 3 és fél milliárd forintot 
generáltak. Ezek az összegek összevethetők az állami forrásokból kultúratermelésre és 
terjesztésre fordított összegekkel, ami azt is jelenti, hogy ez utóbbi nélkül a piac bizony 


önmagában összeomlana. 


A magyar kulturális és gazdasági jellegzetességek — 15 millió magyar nyelven értő, ebből 5 
millió földrajzilag szétszórt, a maradék —a fővároson kívüli - jellemzően alacsony jövedelmű, 
kisvárosokban, falun élő, televíziót fogyasztó ember a kulturális javak legnagyobb hányadánál 
lehetetlenné teszi a kultúra terjesztését végző fizikai intézményi struktúrán olyan mérvű 
kereslet aggregálását, ami e kulturális javak előállítását, terjesztését pusztán piaci 
körülmények között gazdaságossá tenné. Más szóval a közösségi források a magyar 


kultúrafinanszírozásban mindig is jelentős szerepet fognak játszani. 


Ebben a helyzetben hoznak jelentős változást a kulturális megőrzést, terjesztést végző online 
közösségek. Az a jelenség, amit a könyvolvasási szokások kapcsán már ismerünk, s mely 
szerint a könyvet fogyasztók felénél a barátoktól, ismerősöktől kölcsönbe kapott könyvek 
olvasása a jellemző (MTA 2004), új jelentést kap az internetes közösségek esetén. A 
bevezetőben említett példákban olyan javak hozzáférhetővé tétele történik, melyek javarészt 
nem vagy csak jelentős költséggel hozzáférhetőek a kulturális disztribúció hagyományos 
rendszerein- a piacon és a közösségi fenntartású könyvtárakon, archívumokon - keresztül. A 
technológiának és a digitalizálást, megosztást végző egyéneknek, közösségeknek 
köszönhetően újra elérhetővé válik a kulturális termelés számos szegmense: azok a művek, 
amelyeket eltemetett az új művek folyamatosan érkező áradata, azok, amelyeknek (még) nem 
volt alkalma klasszikussá érni, vagy soha nem is pályázhattak volna sikerrel erre a státuszra 
lévén hogy mindig is csak szűk, marginális csoportokhoz szóltak, azok a művek, amelyeket a 
piaci logika temet maga alá mint gazdaságosan nem forgalmazható műveket, olyan művek, 
melyek terjedése előtt eddig földrajzi, kulturális gátak álltak, olyan művek, melyek túl vannak 
a helyi könyv- és zenetárak gyűjtőkörén. Művek tehát, amelyek részei is a kultúrának meg 
nem is. 

A Silent Library vagy a Nosztalgiazene fórumain megosztott kulturális javak komoly 
közösségi összefogás eredményeképpen váltak elérhetővé. Egy nyomtatott könyvpéldányból 
digitális szöveget kisipari módszerekkel csak nagyon körülményesen lehet előállítani. Egy 
kétszáz oldalas könyv esetében 200 oldalt be kell szkennelni, karakterfelismerővel fel kell 


ismerni, az így létrejött szöveget korrektúrázni, formázni kell. Az SL felhasználók e 


munkafolyamatokat kalákában végezték. Az egyik szkennelt, a másik korrektúrázott, a 


harmadik adminisztrálta azt a szervert, ahol a szövegek gyűltek. 


A Csendes Könyvtár és az összes többi hasonló szolgáltatás az úgynevezett közjavakra épülő 
internetes kooperációs hálózatokra (commons based peer production networks) példa. A piac 
által (kényszerűségből) szabadon hagyott résekben, marginális igények, érdekek körül a 
semmiből jönnek létre olyan közösségek, melyek a hálózat tagjai között elosztott különböző 
képességeket, erőforrásokat (időt, szkennert, karakterfelismerő programot, korrektúrázó 
képességet) képesek hatékonyan összehangolni egy olyan feladat érdekében, melynek 


gyümölcseit aztán mindenki szabadon és ingyenesen élvezheti. 


A net számtalan ilyen közösség létrejöttét tette lehetővé. Vannak, akik gépük 
számítókapacitásának megosztásával földön kívüli értelmes élet rádiónyomai után kutatnak. 
Mások a NASA -t segítik a földre visszahozott ürpor osztályozásában. Megint mások már csak 
gramofon-lemezeken hozzáférhető régi slágereket rippelnek mp3-ba, és osztják meg a 
nagyérdeművel. Megint mások a japán anime termés Magyarországra soha el nem jutó 


darabjait gyűjtik, feliratozzák és osztják meg azzal a párszáz rajongóval, akiket ez érdekel. 


Ezek a hálózatok hihetetlen kapacitást képesek egyik pillanatról a másikra megteremteni. A 
Neumann ház kb. 900 kötetet digitalizált 7 év alatt. A Silent Library több mint kétezret kb 18 
hónap alatt. E 2136 mű közül csupán 194 volt olyan, amelyik a piacon is megvásárolható lett 
volna. A maradék, a teljes állomány mintegy 90%-át kitevő mű elveszett, vagy csak 
költségesen hozzáférhető mások számára. Lehet, hogy elég átlag 16 percet autózni a 
legközelebbi könyvtárig, de ez a 16 perces út a magyar lakosság legnagyobb része számára 
egy olyan könyvtárba vezet, ahol alig 7.300 könyv található - ennyi ugyanis egy átlagos falusi 
könyvtár kínálata. A számítógépes terminál minden más terjesztési infrastruktúránál sürübb 
hálózat. Elég az íróasztalig vagy a teleházig elsétálni. És amint ott vagyunk, egy olyan 
világgal találjuk magunkat szembe, mely nem ismeri a fizikai tér adta helyszükét, és az azzal 


kapcsolatos költségeket. 


6. Kalózköztársaság 


Aminek ma tanúi vagyunk az egy technológiai változás (az internet és az olcsó otthoni 
digitália elterjedése) nyomán a kulturális termelés és hozzáférés piaci és közösségi 
rendszereinek teljes megbomlása. A Benjamintól Adornón át MChesney-ig megénekelt 
kultúripar, és az általa teremtett valóság a kilencvenes évek végén egyszer és mindenkorra 
véget ért. A kulturális kereslet végre láthatóvá vált, és ennek nyomán kiderült, hogy az, amit 
eddig kínálatként ismertünk, kószónóviszonyban sincs azzal, amit az emberek valójában 
keresnek. 

Ezzel mintegy zárójelbe tehetők azok a médiaszociológiai és kultúraszociológiai diskurzusok 
is, melyek a kulturális iparágak szerkezete és a kínálat közötti összefüggéseket, vagy éppen az 
adott, szükós, ipari szereplők által meghatározott kínálat fogyasztókra gyakorolt hatását 
próbálják meg leírni. Az internetes fájlcserélók — melyek önmagukban is sajátságos 
képződmények- ugyanis épp ezekbe a kontextusokba lépnek be azáltal, hogy korábban nem 
tapasztalt módon átrendezték a kulturális disztribúció addig ismeretes logikáját. De nem csak 
a logikáját, hanem minden eddig vázolt, a kulturális iparágakról szóló kultúraszociológiai, 
kultúragazdaságtani, politikai gazdaságtani diskurzust is. A semmiből nagyon rövid idő alatt, 
zérus pótlólagos erőforrás bevonásával ugyanis nem más jött létre, mint egy sokszázmillió 
címet tartalmazó digitális kulturális archívum, melyben önkéntes emlékező közösségek 


tartanak rendet, akárcsak Borghes bábeli könyvtárában bolyongó könyvtárosok. 


A hozzáférés korlátlanná válása hihetetlen potenciált képes felszabadítani, mind gazdasági, 
mint kulturális értelemben egyaránt. A kulturális javakat a netről -látszólag ingyen, valójában 
különböző kontribúciókért cserébe- letöltő felhasználó nem csak azt a holtteher veszteséget 
fordítja fogyasztói többletté, ami abból fakad, hogy a műveket piacon kínáló monopolista által 
szabott ár mellett a sokan vannak, akik nem tudják/akarják megvenni a művet (Rob, 
Waldfogel 2006), de azt is, ami úgy jön létre, hogy a mű hozzáférhetetlen, azaz olyan áron 
(nem) kapható, amelyik mindenkit kizár a fogyasztásból. Ez a fogyasztói többlet 


milliárdokban mérhető, már ahol mérik. (Blackburn 2004) 


Azt is vegyük észre, hogy ezek az archívumok egy olyan országban, ahol két világháború, 
diktatúrák kénye-kedve, bombázások, zúzdák, privatizációk és tömeges csődök zilálták 
szerteszét a kulturális intézményrendszert átlagban 10 évenként az elmúlt században, minden 
ily módon felbukkanó kulturális jószág, legyen az törmelék, vagy épen megmaradt 
gyűjtemény, felbecsülhetetlen értékű kincs, melynek nyilvános hozzáférhetővé tétele 


egyszerre szolgálja az azt fogyasztókat, s segít abban, hogy a múlt kulturális termelése ne 


vesszen el teljesen. A zenei nosztalgiázók és a Silent Library beiratkozott tagjai ugyanis 
egyszerre kalózok és tagjai egy emlékező közösségnek, akik a Bradbury által megírt 
Fahrenheit 451 hőseit technológiailag némileg meghaladva, ám nem kevésbé sérülékeny 


formában őrzik mindazt, ami immár nem hozzáférhető. 

